[{"text_idx": "#000001", "text": "Je la novjarfesta nokto aperis la vintra (lau\u0306 la nordhemisfera vidpunkto) eldono de la c\u0302iusezona almanako La Ondo de Esperanto (LOdE, 2022, No314). G\u0302i estas rekorde ampleksa \u2013 139-pag\u0302a. Entute, dum 2022 aperis kvar Ondoj kun sume 524 pag\u0302oj (126 + 125 + 134 + 139 pag\u0302oj), kaj ankau\u0306 c\u0302i tib sumo estas rekorda (la redakcio c\u0302iujare promesas 100-120 pag\u0302ojn c\u0302iusezone, do 400-480 pag\u0302ojn jare, sed c\u0302iam disponigas pli multe). Sur la decembraj pag\u0302oj (legeblaj lau\u0306 la normoj \u201cpdf\u201d kaj \u201cePub\u201d) estas pli ol sesdek tekst(et)oj kaj multaj ilustraj\u0302oj."}, {"text_idx": "#000002", "text": "Kiel kutime c\u0302e la jars\u0302ang\u0302o, en La Ondo de Esperanto aperas informoj pri la Esperantisto de la Jaro. C\u0302i tiun honoran titolon en 2022 ricevis Edmund Grimley Evans. En la sekcio \u201cTemo\u201d oni povas konatig\u0302i kun la detaloj de c\u0302i-jara elekto."}, {"text_idx": "#000003", "text": "Sur 40 pag\u0302oj de la sekcio \u201cEventoj\u201d estas trideko da primovadaj artikoloj kaj artikoletoj, interalie, pri multaj Zamenhof-tagaj renkontig\u0302oj grandaj (ekzemple, en Kau\u0306no kaj Bjalistoko) kaj \u201cmodestaj\u201d (ekzemple, en Berlino kaj Sankt-Peterburgo), pri alitemaj kunvenoj, inkluzive de la plej ampleksa evento de la 2022a jaro organizita de esperantistoj, kaj temas ne pri UK au\u0306 IJK, sed pri la 16a Moskva Lingva Festivalo kun preskau\u0306 du mil registritaj vizitintoj. En \u201cEventoj\u201d oni povas legi ankau\u0306 pri konferenco de la Akademio de Esperanto, pri la c\u0302ina grupo ekstudinta en Poznano, pri la au\u0306tunaj KER-ekzamenoj, pri la Esperantaj skribaj\u0302oj sur ambau\u0306 oficialaj pilkoj de la futbala Mondpokalo 2022 en Kataro, kaj foto de la finalmatc\u0302a pilko ornamas la kovropag\u0302on."}, {"text_idx": "#000009", "text": "La Ondo de Esperanto aperas dumaniere: unue, kiel c\u0302iutage aktualigata novaj\u0302retejo; due, kiel ampleksa trimonata almanako en kiu estas publikigataj la plej gravaj tekstoj el nia retejo kaj ankau\u0306 artikoloj, eseoj kaj beletraj\u0302oj, verkitaj kaj tradukitaj speciale por la almanako, kiu konservis la gloran nomon La Ondo de Esperanto. Ankau\u0306 en 2023 la redakcio pretigos kvar 100-120-pag\u0302ajn almanakojn kaj literaturan suplementon.\nLa novaj\u0302retejo estas libere legebla de c\u0302iu deziranto, sed la almanakon ricevas nur tiuj, kiuj abonis g\u0302in."}, {"text_idx": "#000010", "text": "La baza abontarifo ne s\u0302ang\u0302ig\u0302as ekde 2017."}, {"text_idx": "#000013", "text": "La Ondo de Esperanto estas abonebla por 2023 c\u0302e niaj landaj perantoj (preferinda maniero) kaj c\u0302e nia UEA-konto. Pri la pagmanieroj legu c\u0302i tie: "}]